b'\n_START_ARTICLE_\nNedelja gaudete\n_START_PARAGRAPH_\nNedelja gaud\xc3\xa9te je po katoli\xc5\xa1kem liturgi\xc4\x8dnem koledarju tretja nedelja v adventu, ki je lahko med 11. decembrom in 17. decembrom. Izraz gaudete v latin\xc5\xa1\xc4\x8dini pomeni veselite se. To povabilo k veselju se pojavi v vstopnem spevu pri ma\xc5\xa1i tretje adventne nedelje, ki se glasi: Gaudete in Domino semper. Iterum dico: gaudete! Dominus prope. (v sloven\xc5\xa1\xc4\x8dini: Veselite se v Gospodu zmeraj; ponavljam vam, veselite se. Gospod je blizu.)._NEWLINE_Na nedeljo gaudete se lahko namesto vijoli\xc4\x8dnih bogoslu\xc5\xbenih obla\xc4\x8dil, ki so zna\xc4\x8dilna za advetni \xc4\x8das, uporabljajo ro\xc5\xbenata. Prav tako se lahko na adventnem vencu pri\xc5\xbege \xc5\xa1e tretja sve\xc4\x8da, ki je za razliko od prej\xc5\xa1njih vijoli\xc4\x8dnih lahko roza barve._NEWLINE_Na nedeljo gaudete se berejo svetopisemski odlomki, ki poudarjajo veselo pri\xc4\x8dakovanje Gospodovega prihoda.'